अब मेरो आफ्नो स्मरणमा चाहिँ त्यतिबेलाको मान्छेको जनसंख्या कम थियो । अँ, राजधानी पनि निकै हरियाली थियो । धेरै फराकिलो पनि थियो । यति भवन थिएनन् । त्यतिबेला गाडीहरूको संख्या पनि धेरै कम थियो । हामी प्रायःजसो साइकल चढेर यताउता जान्थ्यौं खुब रमाइलो थियो त्यतिखेर । अहिले पनि नराम्रो नै त केही छैन । अलि सुविधाहरु थपिएका छन् । अँ, बिजुली पनि लगातार पाइन्छ । त्यसकारण कुनै फाइदा त्यतिबेला पनि थियो भने कुनै फाइदा यो समयमा पनि छ ।
